CELEX: 32015R1991
Language: fi
Date: 2015-11-05 00:00:00
Title: Komission täytäntöönpanoasetus (EU) 2015/1991, annettu 5 päivänä marraskuuta 2015, viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta annetun asetuksen (EY) N:o 555/2008 muuttamisesta

6.11.2015   
            
            
               FI
            
            
               Euroopan unionin virallinen lehti
            
            
               L 290/9
            
         KOMISSION TÄYTÄNTÖÖNPANOASETUS (EU) 2015/1991,
   annettu 5 päivänä marraskuuta 2015,
   viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta annetun asetuksen (EY) N:o 555/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 70 artiklan ja 145 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 II osan I osaston III luvussa vahvistetaan säännöt, jotka koskevat sen viini-istutusten lupajärjestelmän kestoa, hallinnointia ja valvontaa, jolla korvataan neuvoston asetuksella (EY) N:o 1234/2007 (2) perustettu istutusoikeuksien siirtymäjärjestely. Siinä on myös säännöksiä, joilla komissiolle siirretään valta antaa täytäntöönpanosäädöksiä kyseisen järjestelmän hallinnasta ja valvonnasta. Asetuksen (EU) N:o 1308/2013 230 artiklan 1 kohdan b alakohdan ii alakohdan mukaisesti asetuksella (EY) N:o 1234/2007 perustettua istutusoikeuksien siirtymäjärjestelyä sovelletaan kuitenkin 31 päivään joulukuuta 2015 asti.
            
         
               (2)
            
            
               Komission asetuksen (EY) N:o 555/2008 (3) IV osaston II luvussa vahvistetaan istutusoikeuksien siirtymäjärjestelyä koskevat säännöt ja jäsenvaltioiden tiedonantovelvollisuudet kyseisen järjestelmän täytäntöönpanon osalta. Koska viini-istutusten lupajärjestelmää aletaan soveltaa 1 päivänä tammikuuta 2016 ja ottaen huomioon uutta järjestelmää koskevat tiedonantovelvollisuudet, joista säädetään komission täytäntöönpanoasetuksen (EU) 2015/561 (4) 11 artiklassa, on tarpeen täsmentää, mitä asetuksessa (EY) N:o 555/2008 säädettyjä tiedonantovelvollisuuksia sovelletaan edelleen vuonna 2016. Lisäksi sen varmistamiseksi, että komissio saa kaikki istutusoikeuksien siirtymäjärjestelyn täytäntöönpanoa koskevat tiedot 1 päivänä elokuuta 2014 ja 31 päivän joulukuuta 2015 väliseltä ajalta sekä tiedon istutusoikeuksien kartoituksesta 31 päivältä joulukuuta 2015 asetuksen (EU) N:o 1308/2013 68 artiklan valvottavuuden varmistamiseksi, eräiden tiedonantovelvollisuuksien osalta on tarpeen myös muuttaa viitepäivämääriä ja vahvistaa viimeinen päivämäärä.
            
         
               (3)
            
            
               Asetuksen (EY) N:o 555/2008 61 artiklassa ja 65 artiklan 5 kohdassa säädetään vuotuisten tiedonantovelvollisuuksien yksityiskohdista uusien viljelmien istutusoikeuksien ja varannoissa olevien istutusoikeuksien osalta. Kyseisiä säännöksiä on tarpeen muuttaa niin, että vahvistetaan määräaika, johon mennessä viimeiset tiedonannot on tehtävä, sekä niissä huomioon otettavat viiteajanjaksot.
            
         
               (4)
            
            
               Asetuksen (EU) N:o 1308/2013 230 artiklan 1 kohdan b alakohdan i alakohdan mukaisesti asetuksen (EY) N:o 1234/2007 säännöksiä, jotka koskevat laittomia istutuksia, sovelletaan kunnes kyseiset alat on raivattu. Sen vuoksi myös asetuksen (EY) N:o 555/2008 IV osaston I lukua, joka koskee laittomia istutuksia, olisi sovellettava 1 päivän tammikuuta 2016 jälkeen niihin laittomiin istutuksiin, jotka on havaittu ennen 31 päivää joulukuuta 2015 ja joita ei ole kyseiseen päivämäärään mennessä vielä raivattu, kunnes kyseiset alat on raivattu. Asetuksen (EY) N:o 555/2008 58 artiklaa on tarpeen muuttaa sellaisten tiedonantovelvollisuuksien poistamiseksi, jotka eivät ole enää asianmukaisia, sekä edellytysten täsmentämiseksi sille, ettei jäsenvaltiolla ole velvollisuutta toimittaa laittomia istutuksia koskevia tiedonantoja vuosittain.
            
         
               (5)
            
            
               Asetuksen (EY) N:o 555/2008 IV osaston IV luvussa on säännöt viininviljelyalojen kartoituksesta ja mittaamisesta. Sen 74 artiklassa säädetään viininviljelyalojen ja istutusoikeuksien kartoituksesta vuosittain tehtävien tiedonantojen yksityiskohdista. Kyseinen säännös on tarpeen muuttaa niin, että vahvistetaan määräaika, johon mennessä viimeiset istutusoikeuksien ja pääasiallisten viininvalmistuksessa käytettävien rypälelajikkeiden kartoitusta koskevat tiedonannot on tehtävä, sekä niissä huomioon otettava viitepäivämäärä. Jotta saataisiin tiedot kaikista istutusoikeuksista, jotka voidaan muuntaa asetuksen (EU) N:o 1308/2013 68 artiklan nojalla luviksi 1 päivästä tammikuuta 2016 alkaen, viitepäivämäärän olisi oltava istutusoikeusjärjestelmän viimeinen toimintapäivä eli 31 päivä joulukuuta 2015. Viimeisiin tiedonantoihin ei pitäisi sisällyttää tietoja viininviljelyalojen kartoituksesta, koska tällainen tiedonanto korvataan täytäntöönpanoasetuksen (EU) 2015/561 11 artiklan 1 kohdan a alakohdassa tarkoitetulla tiedonannolla 1 päivästä tammikuuta 2016.
            
         
               (6)
            
            
               Sen vuoksi asetusta (EY) N:o 555/2008 olisi muutettava.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 555/2008 muuttaminen
   Muutetaan asetus (EY) N:o 555/2008 seuraavasti:
   
               1)
            
            
               Korvataan 58 artikla seuraavasti:
               ”58 artikla
               Tiedonannot
               1.   Jäsenvaltioiden on ilmoitettava komissiolle liitteessä XIII olevaa taulukkoa 1 käyttäen kunkin vuoden 1 päivään maaliskuuta mennessä alat, joiden osalta on maksettu seuraamussakko, sekä tosiasiallisesti määrätty seuraamussakkojen määrä. Niiden on toimitettava komissiolle myös kyseisiin seuraamuksiin liittyvä lainsäädäntönsä.
               Tällaista velvollisuutta ei sovelleta niihin jäsenvaltioihin, joissa ei ole enää raivattavia laittomia istutuksia.
               2.   Jollei tämän asetuksen liitteessä XIII olevissa asianomaisissa taulukoissa muuta esitetä, asetuksen (EY) N:o 1234/2007 85 c artiklan 3 kohdassa, 188 a artiklan 1 kohdassa ja 188 a artiklan 2 kohdassa tarkoitetut tiedonannot koskevat edellistä viinivuotta.
               Vuotuiset tiedonannot on tehtävä tämän asetuksen liitteessä XIII olevia taulukoita 3 ja 7 käyttäen.
               3.   Jäsenvaltiot voivat päättää, sisällyttävätkö ne 1 ja 2 kohdassa tarkoitettuihin tiedonantoihin alueellisia tietoja.”
            
         
               2)
            
            
               Korvataan 61 artikla seuraavasti:
               ”61 artikla
               Jäsenvaltioiden tiedonantovelvollisuudet uusien viljelmien istutusoikeuksien osalta
               Jäsenvaltioiden on toimitettava komissiolle viimeistään 1 päivänä maaliskuuta 2016 seuraavat tiedot 1 päivän elokuuta 2014 ja 31 päivän joulukuuta 2015 väliseltä ajanjaksolta:
               
                           a)
                        
                        
                           kokonaispinta-alat, joille on myönnetty uusien viljelmien istutusoikeuksia 60 artiklan 1, 2 ja 3 kohdan mukaisesti; ja
                        
                     
                           b)
                        
                        
                           kumulatiivinen kokonaispinta-ala, jolle on myönnetty uusien viljelmien istutusoikeuksia asetuksen (EY) N:o 1234/2007 85 h artiklan mukaisesti; jos jäsenvaltio haluaa käyttää tämän asetuksen 60 artiklan 6 kohdassa säädettyä poikkeusta, sen on edellä esitettyjen tietojen sijasta toimitettava asianomaisesta kokonaispinta-alasta arvio, joka perustuu toteutetun valvonnan tuloksiin.
                        
                     Tiedonanto on toimitettava tämän asetuksen liitteessä XIII olevaa taulukkoa 8 käyttäen.
               Jäsenvaltio voi päättää, sisällyttääkö se tiedonantoon alueellisia tietoja.”
            
         
               3)
            
            
               Korvataan 65 artiklan 5 kohta seuraavasti:
               ”5.   Jäsenvaltioiden on toimitettava komissiolle viimeistään 1 päivänä maaliskuuta 2016 tämän asetuksen liitteessä XIII olevaa taulukkoa 9 käyttäen seuraavat tiedot 1 päivän elokuuta 2014 ja 31 päivän joulukuuta 2015 väliseltä ajanjaksolta:
               
                           a)
                        
                        
                           varantoihin siirretyt istutusoikeudet;
                        
                     
                           b)
                        
                        
                           varannoista maksuja vastaan tai ilman niitä myönnetyt istutusoikeudet.”
                        
                     
         
               4)
            
            
               Korvataan 74 artikla seuraavasti:
               ”74 artikla
               Tuotantokykyä koskeva selvitys
               Tietojen, jotka ilmoitetaan selvityksessä asetuksen (EU) N:o 1308/2013 145 artiklan 3 kohdan mukaisesti viimeistään 1 päivänä maaliskuuta 2016, on liityttävä 31 päivään joulukuuta 2015.
               Selvityksen on sisällettävä tämän asetuksen liitteessä XIII esitetyissä taulukoissa 15 ja 16 mainitut tiedot. Jäsenvaltio voi päättää, sisällyttääkö se tiedonantoon alueellisia tietoja.”
            
         
               5)
            
            
               Poistetaan liitteessä XIII taulukko 14.
            
         2 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
   
      (3)  Komission asetus (EY) N:o 555/2008, annettu 27 päivänä kesäkuuta 2008, viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta (EUVL L 170, 30.6.2008, s. 1).
   
      (4)  Komission täytäntöönpanoasetus (EU) 2015/561, annettu 7 päivänä huhtikuuta 2015, Euroopan parlamentin ja neuvoston asetuksen (EU) N:o 1308/2013 soveltamissäännöistä viini-istutusten lupajärjestelmän osalta (EUVL L 93, 9.4.2015, s. 12).